section_heading: Početci
paragraph_text: Orbison je prvi veći uspjeh imao s pločom "Ooby Dooby" izdanom u lipnju 1956. godine. Pjesmu "Ooby Dooby" skladao je Orbisonov prijatelj s fakulteta. Njegova skladba "Claudette" (nazvana po njegovoj prvoj ženi) bila je sljedeći veliki Orbisonov uspjeh. Tu skladbu snimili su tada vrlo popularni Everly Brothersi na B strani svoga hita broj jedan "All I Have To Do Is Dream". Iz tog doba datira i njegov zaštitni znak – sunčane naočale, on je, naime, zaboravio naočale za vid u zrakoplovu, pa su mu sunčane naočale ostale jedina alternacija na koje je mogao postaviti leće za vid.